**TUKUMA NOVADA DOME**

Reģistrācijas Nr. 90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299

[www.tukums.lv](http://www.tukums.lv) e-pasts: pasts@tukums.lv

**LĒMUMS**

Tukumā

**2025. gada 27. martā Nr. TND/1-1.1/25/190**

(prot. Nr. 4, 43. §)

**Par pašvaldības nekustamā īpašuma**

**Uguns ielā 8, Tukumā, Tukuma novadā, atsavināšanu un izsoles noteikumu apstiprināšanu**

Tukuma novada pašvaldībai (turpmāk – pašvaldība) pieder 1362/1589 domājamās daļas no nekustamā īpašuma Uguns ielā 8, Tukumā, Tukuma novadā, kadastra numurs 9001 004 0788, reģistrētas Zemgales rajona tiesas Tukuma pilsētas zemesgrāmatas nodalījumā Nr. 1858, un dzīvokļa īpašums Uguns ielā 8-3, Tukumā, Tukuma novadā, 227/1589 domājamās daļas no daudzdzīvokļu mājas un zemes, kadastra numurs 9001 900 6521, reģistrēts Zemgales rajona tiesas Tukuma pilsētas zemesgrāmatas nodalījumā Nr. 1858 3, kas ir savstarpēji saistīti nekustamie īpašumi un sastāv no:

* zemes gabala ar kadastra apzīmējumu 9001 004 0788 – 510,0 m2 platībā,
* divstāvu dzīvojamās ēkas ar kadastra apzīmējumu Nr. 9001 004 0788 001, kuras sastāvā ir 5 (pieci) dzīvokļu īpašumi – 158,9 m2 platībā,
* palīgceltnes ar kadastra apzīmējumu 9001 004 0788 002,
* palīgceltnes ar kadastra apzīmējumu 9001 004 0788 003 (turpmāk – Nekustamais īpašums).

Tukuma novada domes Īpašumu apsaimniekošanas un privatizācijas komisija (turpmāk – Komisija), apkopojot informāciju par Nekustamo īpašumu, konstatējusi, ka dzīvokļi ar kopējo platību 158,9 m2 atrodas divstāvu ēkas 1. un 2. stāvā, tajos ir centralizēta elektroapgāde, ūdensapgāde, kanalizācija, vietējā siltumapgāde. Dzīvojamās telpas ir apmierinošā tehniskā stāvoklī, atbrīvotas no īrniekiem un sagatavotas atsavināšanai. Dzīvojamo telpu atrašanās pašvaldības īpašumā rada tai ikmēneša zaudējumus un tā nav nepieciešama pašvaldības funkciju nodrošināšanai.

Publiskas personas mantas atsavināšanas likuma 3. panta otrā daļa noteic, ka *publisku personu mantas atsavināšanas pamatveids ir mantas pārdošana izsolē,* 4. panta pirmā daļa noteic, ka *atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmā daļa noteic, ka *atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija,* 9. panta otrā daļa noteic, ka *institūciju, kura organizē atvasinātas publiskas personas nekustamā īpašuma atsavināšanu, nosaka atvasinātas publiskas personas lēmējinstitūcija.*

No Pašvaldību likuma 73. panta pirmās daļas izriet, ka atsavināms tāds pašvaldības īpašums, kas nav izmantojams attiecīgās administratīvās teritorijas iedzīvotāju interesēs atbilstoši pašvaldības kompetencei un nav nepieciešams pašvaldības funkciju izpildei.

Publiskas personas mantas atsavināšanas likuma 1. panta pirmās daļas 6. punkts noteic, ka *nosacītā cena ir nekustamā īpašuma vērtība, kas noteikta atbilstoši* [*Standartizācijas likumā*](https://likumi.lv/ta/id/50425-standartizacijas-likums) *paredzētajā kārtībā apstiprinātajiem īpašuma vērtēšanas standartiem, vai kustamās mantas vērtība, kas noteikta atbilstoši* [*Standartizācijas likumā*](https://likumi.lv/ta/id/50425-standartizacijas-likums) *paredzētajā kārtībā apstiprinātajiem īpašuma vērtēšanas standartiem, kā arī ņemot vērā tās atlikušo bilances vērtību pēc grāmatvedības uzskaites datiem*.

Saskaņā ar sertificēta vērtētāja Sabiedrības ar ierobežotu atbildību “Interbaltija”, reģistrācijas numurs 40003518352, turpmāk – SIA “Interbaltija” (īpašumu vērtētājs Arnis Zeilis, profesionālās kvalifikācijas sertifikāts Nr. 23) 2025. gada 20. februāra vērtējumu Nekustamā īpašuma tirgus vērtība ir 48 000,00 *euro* (četrdesmit astoņi tūkstoši *euro*), kas ir augstāka par Nekustamā īpašuma universālo kadastrālo vērtību – 27 889,00 *euro* (divdesmit septiņi tūkstoši astoņi simti astoņdesmit deviņi *euro*). Pašvaldības izdevumi par SIA “Interbaltija” pakalpojumiem ir 423,50 *euro* (četri simti divdesmit trīs *euro*,50 *centi*).

Atlikusī bilances vērtība uz 2025. gada 31. martu pēc grāmatvedības uzskaites datiem dzīvoklim Uguns ielā 8-1, Tukumā, Tukuma novadā, ir 0,00 *euro* (nulle *euro*) (Pamatlīdzekļu uzskaites kartīte Nr. TND 838, inventāra Nr. TND 1512838).

Atlikusī bilances vērtība uz 2025. gada 31. martu pēc grāmatvedības uzskaites datiem dzīvoklim Uguns ielā 8-2, Tukumā, Tukuma novadā, ir 0,00 *euro* (nulle *euro*) (Pamatlīdzekļu uzskaites kartīte Nr. TND 854, inventāra Nr. TND 1512854).

Atlikusī bilances vērtība uz 2025. gada 31. martu pēc grāmatvedības uzskaites datiem dzīvoklim Uguns ielā 8-3, Tukumā, Tukuma novadā, ir 3 830,79 *euro* (trīs tūkstoši astoņi simti trīsdesmit *euro*, 79 centi) (Pamatlīdzekļu uzskaites kartīte Nr. TND 10392, inventāra Nr. TND 151210392).

Atlikusī bilances vērtība uz 2025. gada 31. martu pēc grāmatvedības uzskaites datiem dzīvoklim Uguns ielā 8-4, Tukumā, Tukuma novadā, ir 0,00 *euro* (nulle *euro*) (Pamatlīdzekļu uzskaites kartīte Nr. TND 855, inventāra Nr. TND 1512855).

Atlikusī bilances vērtība uz 2025. gada 31. martu pēc grāmatvedības uzskaites datiem dzīvoklim Uguns ielā 8-5, Tukumā, Tukuma novadā, ir 0,00 *euro* (nulle *euro*) (Pamatlīdzekļu uzskaites kartīte Nr. TND 856, inventāra Nr. TND 1512856).

Atlikusī bilances vērtība uz 2025. gada 31. martu pēc grāmatvedības uzskaites datiem šķūnim Uguns ielā 8, Tukumā, Tukuma novadā, ir 0,00 *euro* (nulle *euro*) (Pamatlīdzekļu uzskaites kartīte Nr. TND 1098, inventāra Nr. TND 15121098).

Atlikusī bilances vērtība uz 2025. gada 31. martu pēc grāmatvedības uzskaites datiem tualetei Uguns ielā 8, Tukumā, Tukuma novadā, ir 4,25 *euro* (četri *euro,* 25 centi) (Pamatlīdzekļu uzskaites kartīte Nr. TND 1099, inventāra Nr. TND 15121099).

Atlikusī bilances vērtība uz 2025. gada 31. martu pēc grāmatvedības uzskaites datiem zemei Uguns ielā 8, Tukumā, Tukuma novadā, ir 3 388,00 *euro* (trīs tūkstoši trīs simti astoņdesmit astoņi *euro*) (Pamatlīdzekļu uzskaites kartīte Nr. TND 1251, inventāra Nr. TND 15111251).

Publiskas personas finanšu līdzekļu un mantas izšķērdēšanas novēršanas likuma 3. panta 2. punkts noteic, ka *publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu.*

Pamatojoties uz minēto, Komisija 2025. gada 12. marta sēdē ir sagatavojusi lēmuma projektu izskatīšanai Finanšu komitejā un Tukuma novada domes sēdē ar ierosinājumu atsavināt Nekustamo īpašumu elektroniskā izsolē ar augšupejošu soli, iesakot noteikt izsoles sākumcenu (nosacīto cenu) 48 500,00 *euro* (četrdesmit astoņi tūkstoši pieci simti *euro).*

Pamatojoties uz Pašvaldību likuma 10. panta pirmās daļas 16. punktu, 73. panta pirmo un ceturto daļu, Publiskas personas mantas atsavināšanas likuma 3. panta otro daļu, 4. panta pirmo daļu, 5. panta pirmo daļu, 9. panta otro daļu un 10. pantu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 11.5. apakšpunktu, Komisijas 2025. gada 12. marta lēmumu, Tukuma novada dome nolemj:

1. atsavināt pašvaldības Nekustamo īpašumu, nosakot izsoles sākumcenu (nosacīto cenu) **48 500,00 *euro*** (četrdesmit astoņi tūkstoši pieci simti *euro)*, pārdodot to elektroniskā izsolē ar augšupejošu soli,

2. apstiprināt Nekustamā īpašuma izsoles noteikumus Nr. 27 (pielikumā),

3. uzdot Komisijai organizēt Nekustamā īpašuma izsoli,

4. informāciju par izsoli publicēt laikrakstā “Latvijas Vēstnesis”, elektronisko izsoļu vietnē <https://izsoles.ta.gov.lv> un pašvaldības tīmekļvietnē [www.tukums.lv](http://www.tukums.lv),

5. uzdot pašvaldības izpilddirektoram Ivaram Liepiņam veikt kontroli par lēmuma izpildi.

Domes priekšsēdētājs Gundars Važa